ร้องเรียน
เป็นปัญหารายวันไปแล้ว สำหรับการไปทำบัตรเอทีเอ็มที่ธนาคาร แต่ลูกค้าจะได้รับคำแนะนำจากพนักงานให้ทำบัตรเดบิตไปเลย เดี๋ยวนี้ไม่มีบัตรเอทีเอ็มธรรมดาอีกต่อไปแล้ว
22 เม.ย. 2559

เป็นปัญหารายวันไปแล้ว สำหรับการไปทำบัตรเอทีเอ็มที่ธนาคาร แต่ลูกค้าจะได้รับคำแนะนำจากพนักงานให้ทำบัตรเดบิตไปเลย เดี๋ยวนี้ไม่มีบัตรเอทีเอ็มธรรมดาอีกต่อไปแล้ว
ล่าสุดแบงก์ใหญ่สายคลังก็เอาอีกแล้ว คราวนี้แนะนำลูกค้าทำบัตรเอทีเอ็มพ่วงประกันอุบัติเหตุค่าธรรมเนียมปีละ 1,700 บาท โดยอ้างว่า ไม่มีบัตรเอทีเอ็มหรือบัตรเดบิต ถ้าไม่ทำก็ไม่ได้บัตร
ลูกค้าหลายคนปฏิเสธไม่เป็น เจอยัดเยียดบัตรมาให้ก็รับมาแบบงง งง  พอถึงบ้านถึงเพิ่งได้คิดว่า ทำไมเราต้องจ่ายเงินพันกว่าบาท เมื่อร้องเรียนไปที่ธนาคาร พนักงานก็อ้างว่าแจ้งลูกค้าถึงสิทธิประโยชน์ต่างๆ แล้ว ถ้าลูกค้าไม่ต้องการก็ปฏิเสธได้ ไม่ได้บีบบังคับลูกค้าสักหน่อย ลูกค้ายอมรับเอง
เรื่องนี้เกิดไปทั่วทุกแห่ง คนมีเงินเจอเข้าไม่เป็นไร แต่ถ้าเป็นคนรายได้น้อย โดยเฉพาะคนต่างจังหวัดที่ไม่ค่อยมีปากเสียงกับพนักงานธนาคารเจอเข้าไปคงลำบาก จะมาถกเถียงกันเรื่องบังคับหรือไม่ก็พิสูจน์ยาก
ฉะนั้นหากใครเจอเคสเช่นนี้ขอแนะนำให้โทรไปร้องเรียนที่ ศูนย์คุ้มครองผู้ใช้บริการทางการเงิน (ศคง.) หมายเลขโทรศัพท์ 1213 ได้เลย